3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

พัฒนาการที่สำคัญก่อนปี 2552

ปี 2529 บริษัท แอดวานซ์ อินโฟร์ เซอร์วิส จำกัด (มหาชน) (“บริษัทฯ” หรือ “ADVANC”)
จดทะเบียนเป็นบริษัทจำกัด เมื่อวันที่ 24 เมษายน 2529
โดยมีวัตถุประสงค์เริ่มแรกในการดำเนินธุรกิจให้เช่าและให้บริการคอมพิวเตอร์

ปี 2532 บริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด (มหาชน)
ซึ่งปัจจุบันได้เปลี่ยนชื่อเป็น บริษัท ชิน คอร์ปอเรชั่น จำกัด (มหาชน) (“SHIN”)
ได้เข้ามาเป็นผู้ถือหุ้นของบริษัทฯ ในสัดส่วนร้อยละ 60 ของทุน จดทะเบียน
และได้เปลี่ยนวัตถุประสงค์ในการดำเนินธุรกิจเป็นการให้บริการโทรคมนาคม

ปี 2542 เมื่อวันที่ 19 กุมภาพันธ์ 2542 Singtel Strategic Investments Private
Limited (“SingTel”) ซึ่งเป็นบริษัทในกลุ่ม Singapore Telecommunications Pte.
Ltd. ประเทศสิงคโปร์ ซึ่งดำเนินธุรกิจเทคโนโลยีสื่อสารและโทรคมนาคม ได้เข้าถือหุ้นในบริษัทฯ
โดย SHIN และ SingTel เป็นผู้ถือหุ้นในบริษัทฯ ทั้งสิ้นร้อยละ 43.06 และ 19.35 ตามลำดับ

  เมื่อเดือนกุมภาพันธ์ 2542 บริษัทฯ ได้เพิ่มสัดส่วนการถือหุ้นในบริษัท แอดวานซ์ เพจจิ้ง จำกัด
  (APG) (เดิมชื่อ บริษัท ชินวัตร เพจจิ้ง จำกัด) ซึ่งดำเนินธุรกิจให้บริการโทรศัพท์ติดตามตัว
  จากเดิมร้อยละ 60.00 เป็นร้อยละ 99.99
  แต่จากการที่บริการโทรศัพท์ติดตามตัวได้รับความนิยมลดลงเป็นอย่างมาก ประกอบกับ
  การปรับตัวลดลงของราคาของเครื่องโทรศัพท์เคลื่อนที่
  ทำให้โทรศัพท์เคลื่อนที่เป็นสิ่งที่สามารถซื้อหาได้ง่ายขึ้น การดำเนินงานของ APG จึงได้ยุติลง
  พร้อมกับมีการคืนสัญญาร่วมการงานให้แก่ ทีโอที เมื่อเดือนมิถุนายน พ.ศ. 2545
  ต่อมาในเดือนกันยายน พ.ศ. 2545 APG ได้ถูกขายให้แก่บริษัทอื่น ดังนั้น APG
  จึงไม่ได้เป็นบริษัทในเครือของบริษัทฯ อีกต่อไป

  ในเดือนตุลาคม 2542 บริษัทฯ เข้าถือหุ้นในบริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (ADC) (เดิมชื่อบริษัท ชินวัตร ดาต้าคอม จำกัด) ในสัดส่วนร้อยละ 67.95 และบริษัท
  ดาต้าเน็ทเวอร์ค โซลูชั่นส์ จำกัด (DNS) ในสัดส่วนร้อยละ 49.00
  ซึ่งทั้งสองบริษัทดำเนินธุรกิจการให้บริการสื่อสารข้อมูลผ่านสายโทรศัพท์

ปี 2544 ตามมติที่ประชุมวิสามัญผู้ถือหุ้นครั้งที่ 2/2544 เมื่อวันที่ 20 สิงหาคม 2544
ได้อนุมัติให้บริษัทฯ ซื้อหุ้นบริษัท ชิน ดิจิตอล จำกัด (SDT) ในสัดส่วนร้อยละ 99.99
หรือมูลค่าการลงทุนรวม 540 ล้านบาท จาก SHIN และ Singtel บริษัท SDT ในขณะนั้น
เป็นผู้ถือหุ้น ร้อยละ 97.54 ใน บริษัท ดิจิตอล โฟน จำกัด (DPC)
ซึ่งเป็นผู้ประกอบกิจการโทรศัพท์เคลื่อนที่ระบบ GSM 1800
และเป็นผู้นำเข้าและจัดจำหน่ายโทรศัพท์เคลื่อนที่ โดยบริษัทฯ ได้ให้การสนับสนุนทางการเงินแก่
SDT ในวงเงินประมาณ 17,300 ล้านบาท เพื่อใช้ชำระหนี้ให้แก่ SHIN และ SingTel ทั้งนี้
บริษัทฯ ได้จัดสรรหุ้นสามัญที่ยังมิได้ออกจำหน่าย จำนวน 23.5 ล้านหุ้น
เป็นการเฉพาะเจาะจงให้แก่ SHIN จำนวน 17 ล้านหุ้น และ SingTel จำนวน 6.5 ล้านหุ้น
คิดเป็นมูลค่ารวมทั้งสิ้น 10,024 ล้านบาท เพื่อเป็นเงินทุนส่วนหนึ่งในการลงทุนดังกล่าว

  ในเดือนกันยายน 2544 บริษัทฯ ได้มีการลงทุนในกิจการโทรศัพท์เคลื่อนที่ระบบดิจิตอล GSM
  1800 ของบริษัท ดิจิตอล โฟน จำกัด (DPC) ซึ่งมีทุนจดทะเบียนชำระแล้ว 8,556 ล้านบาท
  โดยบริษัทฯ ได้เข้าไปลงทุนในสัดส่วนร้อยละ 99.99 ในบริษัท ชิน ดิจิตอล จำกัด (SDT) ซึ่ง
  SDT เป็นผู้ถือหุ้น ร้อยละ 97.54 ใน DPC

  ตามมติที่ประชุมกรรมการบริษัทครั้งที่ 8/2544 เมื่อวันที่ 13 พฤศจิกายน 2544
  ได้อนุมัติให้บริษัทฯ ซื้อหุ้นบริษัท ดิจิตอล โฟน จำกัด (DPC) ในสัดส่วนร้อยละ 98.17
  หรือมูลค่าการลงทุนรวม 20,300 ล้านบาท จากบริษัท ชิน ดิจิตอล จำกัด (SDT)
  เพื่อใช้หนี้คืนให้แก่บริษัทฯ และลดภาระภาษีด้านรายได้ค่าดอกเบี้ย โดยได้เข้าไปซื้อหุ้น DPC
  เมื่อวันที่ 17 ธันวาคม 2544 ซึ่งจะทำให้บริษัทฯ เป็นผู้ถือหุ้นใน DPC โดยตรง

ปี 2545 ตามมติที่ประชุมกรรมการบริษัท ครั้งที่ 5/2545 เมื่อวันที่ 16 กรกฎาคม 2545
ได้อนุมัติให้บริษัทฯ ลงทุนเพิ่มใน DPC จำนวน 300 ล้านหุ้น เป็นจำนวนเงิน 3,000 ล้านบาท
ซึ่งเป็นผลทำให้บริษัทฯ มีสัดส่วนการถือหุ้นใน DPC เป็นร้อยละ 98.55 ของทุนจดทะเบียน
ในเดือนตุลาคม 2545

  ในเดือนธันวาคม 2545 บริษัทฯ
  ปรับโครงสร้างธุรกิจการนำเข้าและการจัดจำหน่ายโทรศัพท์เคลื่อนที่ของบริษัท แอดวานซ์
  ไวร์เลส มาร์เก็ตติ้ง จำกัด (AWM) โดยโอนการดำเนินงานของ AWM
  รวมเข้ากับการดำเนินงานของบริษัท ดิจิตอล โฟน จำกัด (DPC)
  ซึ่งเป็นบริษัทย่อยแห่งหนึ่งของบริษัทฯ
  เพื่อเป็นการเพิ่มประสิทธิภาพของการบริหารธุรกิจโดยรวมให้ดียิ่งขึ้น (AWM
  จึงหยุดดำเนินกิจการชั่วคราว)

ปี 2546 เอไอเอส ได้รับการปรับอันดับความน่าเชื่อถือขององค์กรและออกตราสารหนี้ โดย บริษัท
ทริสเรทติ้ง จำกัด จากระดับ AA- เป็น AA

ปี 2547 บริษัท ฟิทช์ เรทติ้ง (ประเทศไทย) จำกัด (Fitch Rating) ประกาศให้ เอไอเอส
ได้รับอันดับเครดิตภายในประเทศระยะยาวที่ระดับ AA (tha) แนวโน้มมีเสถียรภาพ
และระยะสั้นที่ระดับ F1+(tha) สะท้อนถึงฐานะการเงินที่แข็งแกร่ง
และความเป็นผู้นำทางด้านตลาด

  เอไอเอสได้รับการเพิ่มอันดับความน่าเชื่อถือจากสถาบันจัดอันดับ สแตนด์ดาร์ตแอนด์พัวร์ส หรือ
  เอส แอนด์ พี(S&P) จากเดิมอยู่ที่ระดับ BBB ให้เป็นระดับ BBB+
  ซึ่งถือเป็นอันดับความน่าเชื่อถือขององค์กรเอกชนที่เทียบเท่าอันดับความน่าเชื่อถือของประเทศไทย
  และสะท้อนให้เห็นถึงสถานภาพอันแข็งแกร่งของเอไอเอสในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

ปี 2548 ในเดือนกรกฎาคม 2548
ตลาดหลักทรัพย์แห่งประเทศไทยร่วมกับวารสารการเงินธนาคารมอบรางวัลให้แก่เอไอเอส 3
รางวัล คือ 1. รางวัลบริษัทที่มีการประกอบการธุรกิจดีเด่น (Best Performance)
หมวดเทคโนโลยี 2. รางวัลบริษัทที่มีความโดดเด่นด้านนักลงทุนสัมพันธ์ (Best Investor) และ
3. รางวัลบริษัทที่เปิดเผยข้อมูลผลประกอบการดีเด่นตามหลักธรรมาภิบาล (Best Corporate
Governance Report Awards)ในงาน SET AWARDS 2005

  ในเดือนสิงหาคม 2548 เอไอเอสเปิดตัวบริษัท แอดวานซ์ เอ็มเปย์ จำกัด
  ซึ่งเป็นบริษัทร่วมทุนระหว่างเอไอเอส และ บริษัท เอ็นทีที โดโคโม อินคอร์ปอเรชั่น
  เพื่อดำเนินธุรกิจการให้บริการธุรกรรมการเงินบนโทรศัพท์เคลื่อนที่

  ในเดือนกันยายน 2548 ที่ประชุมผู้ถือหุ้นกู้ของเอไอเอส จำนวน 6 ชุดคือ หุ้นกู้เอไอเอส ครั้งที่
  1/2544 ชนิดทยอยคืนเงินต้น ครบกำหนดไถ่ถอนปี 2549 (AIS063A) หุ้นกู้เอไอเอส ครั้งที่
  3/2544 ครบกำหนดไถ่ถอน ปี 2549 (AIS06NA) หุ้นกู้เอไอเอส ครั้งที่ 1/2545
  ครบกำหนดไถ่ถอนปี 2552 (AIS093A) หุ้นกู้เอไอเอส ครั้งที่ 2/2545 ชนิดทยอยคืนเงินต้น
  ครบกำหนดไถ่ถอนปี 2552 (AIS093B) หุ้นกู้เอไอเอส ครั้งที่ 3/2545 ครบกำหนดไถ่ถอนปี
  2550 (AIS073A) และหุ้นกู้เอไอเอส ครั้งที่ 4/2545 ชนิดทยอยชำระคืนเงินต้น
  ครบกำหนดไถ่ถอนปี 2550 (AIS07OA) ได้มีมติอนุมัติให้บริษัทฯ
  สามารถจ่ายเงินปันผลในแต่ละปีให้แก่ผู้ถือหุ้นของบริษัทฯ เป็นจำนวนเกินกว่าร้อยละ 40
  ของผลกำไรสุทธิในปีนั้นๆได้ ภายใต้เงื่อนไขคือบริษัทฯ จะต้องมีอันดับความน่าเชื่อถือไม่ต่ำกว่า
  AA และได้รับภายในระยะเวลาไม่เกินกว่า 45
  วันก่อนหน้าวันที่คณะกรรมการบริษัทมีมติอนุมัติการจ่ายเงินปันผล

  ในเดือนตุลาคม 2548 เอไอเอสได้รับการปรับเพิ่มอันดับความน่าเชื่อถือจากสถาบันจัดอันดับ
  สแตนด์ดาร์ตแอนด์พัวร์ หรือ เอส แอนด์ พี (S&P) จากเดิมที่อยู่ระดับ BBB+ เป็น A-
  สะท้อนให้เห็นถึงสถานภาพอันแข็งแกร่งของเอไอเอสในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

  เอไอเอสร่วมกับบริษัท กสท โทรคมนาคม จำกัด (มหาชน)
  ในการรวมใบแจ้งค่าใช้บริการโทรศัพท์เคลื่อนที่ทั้งในประเทศ ระหว่างประเทศ
  และบริการข้ามแดนอัตโนมัติไว้ในใบแจ้งค่าใช้บริการใบเดียวกัน
  เพื่ออำนวยความสะดวกให้แก่ลูกค้ามากขึ้น

ปี 2549 เมื่อวันที่ 23 มกราคม 2549 กลุ่มผู้ถือหุ้นรายใหญ่ของบริษัท ชิน คอร์ปอเรชั่น จำกัด
(มหาชน) (“SHIN”) ได้ขายหุ้น SHIN ให้แก่บริษัท ซีดาร์ โฮลดิ้งส์ จำกัด (“Cedar”)
และบริษัท แอสเพน โฮลดิ้งส์ จำกัด (“Aspen”) ส่งผลให้ Cedar และ Aspen
ต้องเข้าถือหลักทรัพย์ของบริษัทฯ เพื่อครอบงำกิจการโดยสมัครใจ (Voluntary Tender Offer)
ในราคา 72.31 บาทต่อหุ้น นอกจากนี้ ที่ประชุมคณะกรรมการบริษัทของ SHIN ครั้งที่ 1/2549
เมื่อวันที่ 23 มกราคม 2549 มีมติจะไม่ขายหุ้นสามัญของบริษัทฯ ที่ SHIN ถืออยู่ทั้งจำนวน
เนื่องจาก คณะกรรมการบริษัทของ SHIN พิจารณาแล้วมีความเห็นว่าธุรกิจของเอไอเอส
เป็นธุรกิจที่ก่อให้เกิดรายได้หลักของ SHIN และประกอบกับการที่ เอไอเอส
มีผลประกอบการที่ดีมาโดยตลอด

  ในเดือนพฤศจิกายน เอไอเอส ลงนามในสัญญาการใช้อัตราเชื่อมโยงโครงข่าย
  (Interconnection Charge) ร่วมกับ บมจ. โทเทิ่ล แอ็คเซ็ส คอมมิวนิเคชั่น (ดีแทค)

ปี 2550 ในเดือนกุมภาพันธ์ บริษัทฯ ลงนามในสัญญาการใช้อัตราเชื่อมโยงโครงข่าย
(Interconnection Charge) ร่วมกับ บริษัท ทรูมูฟ จำกัด

  ตามมติที่ประชุมคณะกรรมการบริษัท ครั้งที่ 3/2550 เมื่อวันที่ 22 มีนาคม 2550
  มีมติอนุมัติแต่งตั้งนายวิกรม ศรีประทักษ์ หัวหน้าคณะผู้บริหารด้านเทคโนโลยี (CTO)
  ให้ดำรงตำแหน่งหัวหน้าคณะเจ้าหน้าที่ผู้บริหาร (CEO) รับผิดชอบดูแลสายงานธุรกิจสื่อสารไร้สาย
  แทนนายสมประสงค์ บุญยะชัย ซึ่งยังคงดำรงตำแหน่งประธานกรรมการบริหารของบริษัทฯ
  โดยให้มีผลตั้งแต่วันที่ 1 กรกฎาคม 2550

  ในเดือนพฤษภาคม บริษัท ไวร์เลส ดีไวซ์ ซัพพลาย จำกัด (ดับลิวดีเอส)
  ได้จดทะเบียนตั้งบริษัทกับกระทรวงพาณิชย์
  เพื่อประกอบธุรกิจนำเข้าและจัดจำหน่ายโทรศัพท์เคลื่อนที่และอุปกรณ์โทรคมนาคม
  แต่เดิมธุรกิจดังกล่าวบริษัท ดิจิตอล โฟน จำกัด (ดีพีซี) เป็นผู้ดำเนินการ

  ในเดือนกรกฎาคม บริษัท ดิจิตอล โฟน จำกัด เปิดตัวโทรศัพท์เคลื่อนที่ที่เป็นแบรนด์ของตนเอง
  (House brand) ใหม่ล่าสุดภายใต้ชื่อ ‘Phone One’

ปี 2551 ในเดือนมกราคม บริษัทฯ ซื้อหุ้นสามัญของบริษัท แอดวานซ์ เอ็มเปย์ จำกัด (เอเอ็มพี)
ซึ่งเป็นบริษัทย่อยที่บริษัทฯ ถือหุ้นร้อยละ 69.99 จากบริษัท เอ็นทีที โดโคโม อินคอร์ปอเรชั่น
จำนวน 9,000,000 หุ้น ในมูลค่า 126,000,000 บาท คิดเป็นสัดส่วนร้อยละ 30
จากทุนจดทะเบียนของ เอเอ็มพี โดยภายหลังจากการซื้อหุ้นสัดส่วนการถือหุ้นของบริษัทฯ
เพิ่มขึ้นเป็นร้อยละ 99.99

  ในเดือนพฤษภาคม บริษัทฯ ขายหุ้นสามัญของ บริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (เอดีซี) ให้บริษัท ดิจิตอล โฟน จำกัด (ดีพีซี) โดยซื้อขายในราคามูลค่าตามบัญชี ณ วันที่
  29 กุมภาพันธ์ 2551 จำนวน 199,240,761.60 บาท โดยภายหลังจากการขายหุ้นดังกล่าว
  เอดีซี ยังคงเป็นบริษัทย่อยโดยทางอ้อมของบริษัทฯ โดยผ่านทาง ดีพีซี

  ในเดือนมิถุนายน คณะกรรมการบริษัทมีมติแต่งตั้ง นายแอเลน ลิว ยง เคียง ดำรงตำแหน่ง
  ประธานกรรมการบริหาร แทนนายสมประสงค์ บุญยะชัย ที่ขอลาออกจากตำแหน่งกรรมการบริหาร
  โดยมีผลตั้งแต่วันที่ 1 มิถุนายน 2551 เป็นต้นไป

  ในเดือนตุลาคม ที่ประชุมคณะกรรมการบริษัท (วาระพิเศษ) มีมติอนุมัติการแต่งตั้ง
  นายสมประสงค์ บุญยะชัย ดำรงตำแหน่งเป็น รองประธานกรรมการ โดยให้มีผลตั้งแต่วันที่ 8
  ตุลาคม 2551 เป็นต้นไป

  ในเดือนธันวาคม บริษัทฯ เปิดให้บริการ 3G ด้วยเทคโลยี HSPA บนคลื่นความถี่ 900 MHz
  เป็นรายแรกในกรุงเทพฯ ซึ่งเป็นการดำเนินงานต่อเนื่องมาจากการเปิดบริการ 3G
  ในจังหวัดเชียงใหม่ก่อนหน้านี้ในเดือนพฤษภาคม โดยบริการที่เปิดให้ลูกค้าได้ใช้งาน ได้แก่
  Video call, บริการข้อมูลผ่าน AIS Mobile Internet และการใช้งาน Wireless
  Hi-speed Internet สำหรับลูกค้าระบบเติมเงินและระบบรายเดือน

เหตุการณ์สำคัญในปี 2552

มกราคม

-   เอไอเอส เสนอขายหุ้นกู้ 2 ชุด คือ อายุ 3.5 ปี จำนวน 5,000 ล้านบาท
    ในอัตราดอกเบี้ยร้อยละ 4 ต่อปี ในช่วง 2.5 ปีแรก และร้อยละ 5 ต่อปีในปีสุดท้าย และ
    อายุ 5 ปี จำนวน 2,500 ล้านบาท ในอัตราดอกเบี้ยร้อยละ 4 ต่อปีในปีที่ 1-2 ร้อยละ 5
    ต่อปีในปีที่ 3-4 และร้อยละ 6 ต่อปีในปีที่ 5 ให้แก่นักลงทุนทั่วไปและนักลงทุนสถาบัน
    โดยหุ้นกู้ดังกล่าวได้รับการจัดอันดับเครดิตในระดับ AA จากบริษัท ทริสเรทติ้ง จำกัด

กุมภาพันธ์

-   GSM advance ปรับเปลี่ยนโลโก้และรูปแบบบริการใหม่ ภายใต้แนวคิด “Smart Life จาก
    GSM advance: เลือกสิ่งที่ใช่ ใช้ชีวิตที่ชอบ”

-   เอไอเอส เปิดโครงการ “AIS อุ่นใจ ได้แต้ม”
    ตอบแทนการใช้งานแก่ลูกค้าด้วยการเพิ่มมูลค่าจากการใช้งานปกติเป็นคะแนนสะสมแลกรับรางวัลพิเศษ
    พร้อมรับสิทธิ์ลุ้นรางวัลใหญ่ทุกเดือน

มีนาคม

-   เอไอเอส นำเสนอนวัตกรรมใหม่ล่าสุด ด้วยบริการ “Connect talk”
    เป็นครั้งแรกและรายเดียวของไทยที่ให้ลูกค้าเอไอเอสสามารถมีเบอร์โทรในต่างประเทศเป็นเบอร์ของตัวเอง
    เพื่อให้คนที่อยู่ต่างประเทศโทรมาหาในอัตราค่าโทรแบบภายในประเทศ

-   เอไอเอส เปิดให้บริการใหม่ “International Voice SMS”
    อีกหนึ่งทางเลือกในการติดต่อสื่อสารไปต่างประเทศ
    ให้ลูกค้าเอไอเอสส่งข้อความเสียงไปฝากไว้ที่เบอร์ปลายทางในต่างประเทศได้ง่ายๆ
    ด้วยค่าบริการส่งข้อความเสียงครั้งละ 9 บาท อัตราเดียวทั่วโลก

-   เอไอเอส จับมือ RIM เปิดตัว BlackBerry Curve 8900 สมาร์ทโฟนรุ่นล่าสุด ของ
    BlackBerry ที่บางเบาเหมาะสมกับการใช้งานทั้งในการทำงาน และชีวิตประจำวัน

เมษายน

-   ที่ประชุมสามัญผู้ถือหุ้นประจำปี 2552 ของบริษัทฯ
    มีมติอนุมัติการจ่ายเงินปันผลจากผลประกอบการงวด 6 เดือนหลังของปี 2551 (1 กรกฎาคม
    2551 ถึง 31 ธันวาคม 2551) ในอัตราหุ้นละ 3.30 บาท
    ให้แก่ผู้ถือหุ้นทั้งหมดจำนวนประมาณ 2,962 ล้านหุ้น คิดเป็นเงินประมาณ 9,774 ล้านบาท
    โดยบริษัทฯ จ่ายเงินปันผลในวันที่ 4 พฤษภาคม 2552

-   เอไอเอส ได้รับการจัดอันดับจาก นิตยสารฟอร์บส์ ให้เป็นบริษัทมหาชนชั้นนำของโลก อันดับที่
    6 ในจำนวน 10 บริษัทชั้นนำของไทย
    โดยเป็นผู้ให้บริการโทรศัพท์เคลื่อนที่เพียงรายเดียวของไทยที่ติดอันดับในครั้งนี้
    จากการจัดอันดับบริษัทมหาชนชั้นนำของโลกจำนวน 2,000 บริษัท โดยพิจารณาจากยอดขาย
    ผลกำไร สินทรัพย์ และมูลค่าตลาด

พฤษภาคม

-   ที่ประชุมคณะกรรมการบริษัท ครั้งที่ 4/2552 มีมติแต่งตั้ง นายอารักษ์ ชลธาร์นนท์
    ดำรงตำแหน่งเป็นกรรมการบริหาร แทน ดร. ดำรงค์ เกษมเศรษฐ์
    ที่ขอลาออกจากการเป็นกรรมการบริหาร โดยมีผลตั้งแต่วันที่ 14 พฤษภาคม 2552 เป็นต้นไป

-   เอไอเอส ได้รับการคัดเลือกจากนิตยสาร FinanceAsia ให้เป็นบริษัทดีเด่นอันดับที่ 1
    ของไทยในด้านการบริหารจัดการ ความสัมพันธ์ต่อนักลงทุน
    และนโยบายที่ยึดมั่นต่อนักลงทุนในการจ่ายเงินปันผล อีกทั้งเป็นบริษัทที่มีความรับผิดชอบต่อสังคม
    เป็นอันดับที่ 2 และยึดมั่นในหลักธรรมาภิบาลดีเด่น เป็นอันดับที่ 5

-   เอไอเอส ได้รับการจัดอันดับจาก วารสารการเงินธนาคาร ให้เป็นบริษัทยอดเยี่ยมแห่งปี
    2009 เป็นอันดับที่ 2 และเป็นอันดับที่ 1
    สำหรับบริษัทในหมวดเทคโนโลยีสารสนเทศและการสื่อสาร

มิถุนายน

-   เอไอเอส จับมือ RIM เปิดตัว BlackBerry Storm สมาร์ทโฟนทัชสกรีน รุ่นแรกของ
    BlackBerry

-   พร้อมแพ็คเกจค่าบริการเอาใจตลาด Mass ครบทุกกลุ่ม ทั้งแบบรายเดือน แบบเติมเงิน
    และลูกค้าชาวต่างประเทศที่เดินทางเข้ามาในประเทศไทย

-   เอไอเอส
    ส่งมอบอุปกรณ์โทรมาตรตรวจวัดสภาพอากาศอัตโนมัติบนระบบเครือข่ายโทรศัพท์เคลื่อนที่
    จำนวน 408 สถานี มูลค่ารวม 20 ล้านบาท
    ให้แก่สถาบันสารสนเทศทรัพยากรน้ำและการเกษตร (องค์กรมหาชน) กระทรวงวิทยาศาสตร์
    เพื่อเป็นประโยชน์ต่อการวางแผนการจัดการทรัพยากรน้ำของหน่วยงานต่างๆทั้งภาครัฐและเอกชนอย่างมีประสิทธิภาพ

-   เอไอเอส เปิดตัว “สถานีฐานโทรศัพท์เคลื่อนที่กังหันลม” แห่งแรกในประเทศไทย
    ที่ชายหาดบ้านอำเภอ จังหวัด ชลบุรี
    เพื่อร่วมเป็นส่วนหนึ่งในการรณรงค์ลดภาวะโลกร้อนด้วยพลังงานสะอาดจากธรรมชาติ

-   เอไอเอส ร่วมกับสมาคมพัฒนาประชากรและชุมชน จัดสร้างศูนย์พัฒนาเด็กเล็ก
    เอไอเอส-สานรัก 4 ที่ จ.นครราชสีมา ด้วยงบประมาณ 4 ล้านบาท
    และได้ส่งมอบให้แก่องค์การบริหารส่วนตำบลจักราช จ.นครราชสีมา
    เพื่อเป็นศูนย์กลางของชุมชนท้องถิ่นในการอบรมดูแลและฝึกฝนทักษะเบื้องต้นให้แก่เด็กวัยก่อนเรียน

กรกฎาคม

-   บริษัท ดาต้าเน็ทเวอร์ค โซลูชั่นส์ จำกัด (ดีเอ็นเอส) ซึ่งเป็นบริษัทย่อยที่บริษัทฯ
    ถือหุ้นอยู่ร้อยละ 49.00 ได้จดทะเบียนเสร็จการชำระบัญชีกับกระทรวงพาณิชย์ เมื่อวันที่ 22
    กรกฎาคม 2552 มีผลให้สิ้นสภาพเป็นนิติบุคคล ทั้งนี้ บริษัท ดาต้าเน็ทเวอร์ค โซลูชั่นส์ จำกัด
    ไม่มีธุรกรรมใดๆ มาเป็นเวลานานแล้ว ดังนั้น
    การเลิกบริษัทย่อยดังกล่าวจึงไม่ส่งผลกระทบต่อการดำเนินธุรกิจของบริษัทฯ แต่อย่างใด

สิงหาคม

-   ที่ประชุมคณะกรรมการบริษัท ครั้งที่ 5/2552
    มีมติอนุมัติการจ่ายเงินปันผลระหว่างกาลจากผลการดำเนินงานงวด 6 เดือนแรกของปี 2552
    (1 มกราคม 2552 ถึง 30 มิถุนายน 2552) ในอัตราหุ้นละ 3.00 บาท
    ให้แก่ผู้ถือหุ้นทั้งหมดจำนวนประมาณ 2,963 ล้านหุ้น คิดเป็นเงินประมาณ 8,890 ล้านบาท
    โดยบริษัทฯ จ่ายเงินปันผลในวันที่ 10 กันยายน 2552

-   ที่ประชุมคณะกรรมการบริษัท ครั้งที่ 5/2552 มีมติอนุมัติการแต่งตั้ง นายวิกรม ศรีประทักษ์
    ดำรงตำแหน่งเป็น รองประธานกรรมการบริหาร นายวิเชียร เมฆตระการ
    ดำรงตำแหน่งเป็นหัวหน้าคณะเจ้าหน้าที่ผู้บริหาร และแต่งตั้งนายฮุย เว็ง ชีออง
    ดำรงตำแหน่งเป็นหัวหน้าคณะผู้บริหารด้านปฏิบัติการ โดยมีผลตั้งแต่วันที่ 1 กันยายน 2552
    เป็นต้นไป

-   เอไอเอสได้รับการคัดเลือกให้เป็นบริษัทที่เป็นเลิศด้านการสร้างแบรนด์และได้รับการโหวตให้เป็นสุดยอดแบรนด์แห่งปี
    ประจำปี 2008-2009 (Brand of the Year 2008-2009) จาก Superbrands
    หน่วยงานอิสระที่ทำการจัดอันดับองค์กรด้านการสร้างแบรนด์

กันยายน

-   เอไอเอส ร่วมกับ บริษัท ท่าอากาศยานไทย จำกัด (ทอท.) และไอ แอ็คเซ็ส เปิดให้บริการ
    “Airports Flight Info”
    อำนวยความสะดวกให้ประชาชนสามารถเช็กข้อมูลเที่ยวบินผ่านมือถือเอไอเอส พร้อมเปิดตัว
    Airports Flight Info SIM เพื่อผู้ประกอบธุรกิจการบินและการท่องเที่ยว
    ซึ่งเป็นการเสริมศักยภาพการบริหารจัดการ
    และสนับสนุนธุรกิจการบินแห่งชาติให้ยกระดับมาตรฐานท่าอากาศยานไทยสู่สากล

ตุลาคม

-   เอไอเอส ได้รับรางวัลที่หนึ่งประเภท “นวัตกรรม” สำหรับบริษัทของไทย จากการจัดอันดับ
    200 บริษัทดีเด่นของเอเชีย จากนิตยสาร Wall Street Journal Asia

-   เอไอเอส ได้รับรางวัล 1 ใน 10 บริษัทนวัตกรรมยอดเยี่ยมแห่งประเทศไทย
    จากการคัดเลือกในโครงการ “บริษัทนวัตกรรมยอดเยี่ยมแห่งประเทศไทย ประจำปี 2552”
    ซึ่งจัดโดยคณะพาณิชยศาสตร์และการบัญชี จุฬาลงกรณ์มหาวิทยาลัย
    และหนังสือพิมพ์กรุงเทพธุรกิจ เครือเนชั่นกรุ๊ป

-   สมาคมนักวิเคราะห์หลักทรัพย์ (Securities Analysts Association) ได้ให้รางวัล
    CEO ขวัญใจนักวิเคราะห์, รางวัลบริษัทจดทะเบียนขวัญใจนักวิเคราะห์, รางวัล CFO
    ขวัญใจนักวิเคราะห์ และรางวัล IR ขวัญใจนักวิเคราะห์แก่ เอไอเอส

-   เอไอเอส ตอกย้ำความพร้อมให้บริการ 3G ขยายเครือข่าย Super 3G ด้วยเทคโนโลยี
    HSPA บนความถี่ 900 MHz เพิ่มเติมที่หัวหิน หลังจากเปิดให้ลูกค้าได้รับประสบการณ์ใช้งาน
    3G จริงใน 2 พื้นที่ คือ เชียงใหม่ และ ชลบุรี แล้ว

-   เมื่อวันที่ 14 ตุลาคม 2552 บริษัท โมบาย บรอดแบนด์ บิสซิเนส จำกัด (เอ็มบีบี)
    ได้จดทะเบียนจัดตั้งบริษัทกับกระทรวงพาณิชย์ โดยมีทุนจดทะเบียน 120 ล้านบาท ทั้งนี้ บริษัท
    โมบาย บรอดแบนด์ บิสซิเนส จำกัด เป็นบริษัทย่อยที่บริษัท แอดวานซ์ ไวร์เลส เน็ทเวอร์ค
    จำกัด (เอดับลิวเอ็น) บริษัทย่อยของบริษัทฯ ถือหุ้นอยู่ร้อยละ 99.99

-   เมื่อวันที่ 19 ตุลาคม 2552 บริษัท แอดวานซ์ โมบาย บรอดแบนด์ จำกัด (เอเอ็มบี)
    ได้จดทะเบียนจัดตั้งบริษัทกับกระทรวงพาณิชย์ โดยมีทุนจดทะเบียน 100 ล้านบาท ทั้งนี้ บริษัท
    แอดวานซ์ โมบาย บรอดแบนด์ จำกัด เป็นบริษัทย่อยที่บริษัท โมบาย บรอดแบนด์ บิสซิเนส
    จำกัด (เอ็มบีบี) บริษัทย่อยโดยอ้อมของบริษัทฯ ถือหุ้นอยู่ร้อยละ 99.99

พฤศจิกายน

-   ที่ประชุมคณะกรรมการบริษัท ครั้งที่ 6/2552 มีมติแต่งตั้งนายโยว เอ็ง ชุน
    ดำรงตำแหน่งเป็นกรรมการบริษัท แทนนาย อึ้ง กวอน คี
    ที่ขอลาออกจากการเป็นกรรมการบริษัท โดยมีผลตั้งแต่วันที่ 6 พฤศจิกายน 2552 เป็นต้นไป

-   ภาพยนตร์โฆษณาชุด “ครอบครัวช่วยกันฝ่าฟันวิกฤติ” ของโครงการสานรักจาก เอไอเอส
    ได้รับรางวัลสื่อสร้างสรรค์สุขภาพจิตประจำปี 2552 (Mental Health Media Award
    2009)

ธันวาคม

-   นิตยสาร Euromoney Asia ได้จัดอันดับให้เอไอเอสเป็นบริษัทอันดับ 1 ของประเทศไทย
    และอันดับที่ 3 ของผู้ให้บริการโทรศัพท์เคลื่อนที่ทั่วโลก ที่มีกลยุทธ์การดำเนินงานที่ชัดเจน
    สมเหตุสมผล น่าเชื่อถือ และเป็นบริษัทอันดับ 1
    ของประเทศไทยที่ยึดมั่นในหลักธรรมาภิบาลดีเด่น

-   บริษัทฯ ได้รับโล่เชิดชูเกียรติธุรกิจเอกชนด้านการส่งเสริมอาชีพคนพิการ
    ในงานมหกรรมวันคนพิการสากล ประจำปี 2552
    ซึ่งจัดโดยคณะกรรมการส่งเสริมคุณภาพชีวิตและสังคม หอการค้าไทย
    และสภาธุรกิจตลาดทุนไทย

-   นิตยสาร Business.com ได้ทำการสำรวจ The Urban Brand Loyalty
    ตราสินค้าในดวงใจที่คุณเลือกซื้อ โดย เอไอเอส ได้รับคะแนนนิยมเป็นอันดับ 1
    สำหรับผู้ให้บริการโทรศัพท์เคลื่อนที่ในดวงใจของผู้บริโภค

-   เอไอเอส เปิดให้บริการ Facebook & Twitter Alert บนมือถือ
    เป็นครั้งแรกของเมืองไทย ตอบกระแสความนิยมของคนรุ่นใหม่
    ให้สามารถรับและโพสต์ข้อความผ่านระบบ SMS บนมือถือได้อย่างสะดวก รวดเร็ว
    และเรียลไทม์

-   เอไอเอส ฉลองครบรอบ 10 ปีที่เปิดให้บริการ วัน-ทู-คอล!

3.2 ภาพรวมการประกอบธุรกิจ

บริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส
เป็นบริษัทผู้นำธุรกิจด้านการสื่อสารโทรคมนาคมแบบไร้สายหรือโทรศัพท์เคลื่อนที่
โดยมีส่วนแบ่งเชิงรายได้และเชิงผู้ใช้งานมากที่สุดในประเทศไทย จากการดำเนินงานกว่า 19 ปี
บริษัทฯ
ยังคงนำเสนอบริการที่เป็นเลิศให้กับสังคมไทยด้วยเครือข่ายสื่อสารไร้สายที่มั่นคงและครอบคลุมถึงกว่าร้อยละ
97 ของพื้นที่ รองรับผู้ใช้งานโทรศัพท์เคลื่อนที่จำนวนมากกว่า 28 ล้านคน เอไอเอส
มีบริษัทในเครือที่นำเสนอบริการที่หลากหลายผ่านพนักงานที่มีคุณภาพมากกว่า 8,000 คน
(รวมพนักงานสัญญาจ้าง) โดย ณ สิ้นปี 2552 โครงสร้างธุรกิจของบริษัทฯ
และบริษัทในเครือสามารถแสดงได้ตามแผนภาพ

ธุรกิจบริการโทรศัพท์เคลื่อนที่ระบบ GSM

เอไอเอส และบริษัทในเครือได้ให้บริการโทรศัพท์เคลื่อนที่บนคลื่นความถี่ 900 เมกะเฮิรตซ์ (MHz)
และ 1800 เมกะเฮิรตซ์ โดยเครือข่ายเทคโนโลยี GSM
ตามสัญญาร่วมการงานแบบสร้าง-โอนกรรมสิทธิ์-ดำเนินงาน หรือ BTO
(Build-Transfer-Operate)

โทรศัพท์มือถือบนเครือข่ายคลื่นความถี่ 900 เมกะเฮิรตซ์ บนเทคโนโลยี GSM

เอไอเอส ได้ทำสัญญาร่วมการงานอายุ 25 ปีแบบสร้าง-โอนกรรมสิทธิ์-ดำเนินงาน หรือ BTO
(Build-Transfer-Operate) กับบริษัท ทีโอที จำกัด (มหาชน) หรือ ทีโอที ในปี 2533
โดยสัญญาดังกล่าวจะมีอายุถึงปี 2558 ซึ่งเนื้อหาหลักของสัญญาดังกล่าวมีใจความสำคัญคือ

-   เอไอเอส จะต้องเป็นผู้ลงทุนสร้างเครือข่ายเซลลูลาร์
    รวมถึงรับผิดชอบในการหาเงินลงทุนและค่าใช้จ่ายอื่นทั้งหมด และโอนกรรมสิทธิ์ในเครือข่ายให้
    ทีโอที

-   เอไอเอส จะต้องจ่ายผลตอบแทนในรูปแบบของส่วนแบ่งรายได้จากการบริการให้แก่ทีโอที
    แบ่งเป็น

    -   ส่วนแบ่งรายได้จากการให้บริการแบบชำระค่าบริการหลังการใช้ (Postpaid)
        ปัจจุบันอยู่ที่ร้อยละ 30 ของรายได้ไม่รวมภาษีมูลค่าเพิ่ม

    -   ส่วนแบ่งรายได้จากการให้บริการแบบชำระค่าใช้บริการล่วงหน้า (Prepaid)
        ปัจจุบันอยู่ที่ร้อยละ 20 ของรายได้ก่อนหักภาษีมูลค่าเพิ่ม

เอไอเอส ได้ทำสัญญาการเชื่อมโยงเครือข่าย หรือ Interconnection กับบริษัท โทเทิ่ล
แอ็กเซ็ส จำกัด (มหาชน) หรือ ดีแทค และกับบริษัท ทรูมูฟ จำกัด หรือ ทรูมูฟ ในปี 2549 และ
2550 ตามลำดับ
โดยข้อตกลงการเชื่อมโยงเครือข่ายระบุให้เจ้าของโครงข่ายของผู้โทรออกต้องจ่ายเงินค่าเชื่อมโยงสัญญาณให้กับเจ้าของเครือข่ายผู้รับสายตามอัตราที่ตกลงกันของคู่สัญญาทั้งหมด
อัตราค่าเชื่อมโยงสัญญาณดังกล่าวที่ตกลงกันในปัจจุบันโดยผู้ให้บริการทั้งสามรายนั้นกำหนดไว้ที่ 1
บาทต่อนาที

โทรศัพท์มือถือบนเครือข่ายคลื่นความถี่ 1800 เมกะเฮิรตซ์บนเทคโนโลยี GSM

บริษัท ดิจิตอล โฟน จำกัด (ดีพีซี) (ถือหุ้นร้อยละ 98.55)
ดำเนินงานภายใต้สัญญาร่วมการงานอายุ 25 ปีแบบสร้าง-โอนกรรมสิทธิ์-ดำเนินงาน หรือ BTO
(Build-Transfer-Operate) กับบริษัท กสท โทรคมนาคม จำกัด (มหาชน) หรือ กสท. ในปี
2540 โดยสัญญาดังกล่าวจะมีอายุถึงปี 2556 ภายใต้สัญญาดังกล่าว ดีพีซี
จะต้องจ่ายส่วนแบ่งรายได้ให้กับ กสท. ซึ่งปัจจุบันอัตราส่วนแบ่งอยู่ที่ร้อยละ 25
ของรายได้จากการให้บริการโทรศัพท์เคลื่อนที่ ดีพีซีมีสัญญาในการเชื่อมโยงเครือข่ายกับเอไอเอส
เพื่อให้ทั้งผู้ใช้งานโทรศัพท์เคลื่อนที่ทั้งของเอไอเอส
และของดีพีซีสามารถใช้บริการได้ครอบคลุมทั่วประเทศ
สร้างคุณภาพที่ดีกว่าในการให้บริการของทั้งสองเครือข่าย

ธุรกิจบริการโทรออกระหว่างประเทศ

บริษัท เอไอเอ็น โกลบอลคอม จำกัด (เอไอเอ็น) (ถือหุ้นร้อยละ 99.99) เอไอเอ็น
ได้รับใบอนุญาตเพื่อประกอบกิจการให้บริการโทรศัพท์ระหว่างประเทศจากคณะกรรมการกิจการโทรคมนาคมแห่งชาติ
(กทช.) เป็นระยะเวลา 20 ปี ตั้งแต่ปี 2549 สิ้นสุดในปี 2569
ภายใต้ระเบียบใบอนุญาตที่ได้รับจาก กทช. เอไอเอ็น ต้องจ่ายค่าธรรมเนียมให้กับ กทช.
ทั้งสิ้นร้อยละ 6 จากรายได้จากการให้บริการ แบ่งเป็นค่าธรรมเนียมใบอนุญาตรายปีร้อยละ 2
และค่าบริการโทรคมนาคมพื้นฐานโดยทั่วถึงและบริการเพื่อสังคม (Universal Service
Obligation – USO) ร้อยละ 4

ธุรกิจสื่อสารข้อมูลผ่านเครือข่ายสายโทรศัพท์

บริษัท ซุปเปอร์ บรอดแบนด์ เน็ทเวอร์ค จำกัด (เอสบีเอ็น) (ถือหุ้นร้อยละ 99.99)
ประกอบธุรกิจให้บริการโทรศัพท์พื้นฐานโดยมุ่งเน้นเรื่องการให้บริการด้านข้อมูล
โดยเอสบีเอ็นได้รับใบอนุญาตจาก กทช. ในปี 2550 เพื่อประกอบธุรกิจ เช่น
ให้บริการอินเทอร์เน็ต (ISP) บริการอินเทอร์เน็ตระหว่างประเทศ (Internet gateway)
บริการเสียงผ่านเครือข่ายอินเทอร์เน็ต (Voice over IP) และ
บริการโทรทัศน์ผ่านเครือข่ายอินเทอร์เน็ต (IP Television) เป็นต้น

บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (เอดีซี) (ถือหุ้นร้อยละ 51
โดยทางอ้อมผ่านดีพีซี) เป็นธุรกิจร่วมลงทุนกับ บริษัท ทีโอที จำกัด (มหาชน)
มีอายุสัญญาการให้บริการสิ้นสุดในปี 2565 โดยเอดีซี
ประกอบธุรกิจให้บริการสื่อสารข้อมูลผ่านทางเครือข่ายสายโทรศัพท์ และสาย Optical Fiber
ซึ่งบริการของเอดีซี ได้แก่ บริการสื่อสารข้อมูลผ่านทางเครือข่ายสายโทรศัพท์และสาย Optical
fiber, บริการรับฝาก Server และรับฝากข้อมูลผ่านอินเทอร์เน็ต, บริการให้เช่าใช้พื้นที่
(Hosting) ทำเว็บไซต์ รวมถึงการให้บริการอินเทอร์เน็ตอย่างครบวงจร

ธุรกิจบริการข้อมูลทางโทรศัพท์ Call Center

บริษัท แอดวานซ์ คอนแท็คเซ็นเตอร์ จำกัด (เอซีซี) (ถือหุ้นร้อยละ 99.99) ประกอบธุรกิจให้บริการข้อมูลทางโทรศัพท์ ซึ่งเน้นการให้บริการลูกค้าสัมพันธ์เป็นหลัก ถือเป็นกุญแจสำคัญที่ทำให้เอไอเอส แตกต่างจากผู้ประกอบการอื่น เพราะเหนือกว่าการให้บริการก่อนหรือหลังการขายหรือตอบปัญหาทั่วไป เช่น เรื่องการชำระค่าบริการ หรือสอบถามข้อมูลบริการ พนักงานเอซีซี ยังมีบทบาทสำคัญในการช่วยโปรโมทกิจกรรมการตลาดของกลุ่มบริษัทฯ และแนะนำสินค้าและบริการให้ทั้งลูกค้าปัจจุบัน และลูกค้าใหม่ด้วย นอกจากนี้ เอซีซี ขยายโอกาสทางอาชีพให้แก่ผู้พิการทางสายตา และผู้พิการทางการได้ยิน ด้วยการเข้าเป็นพนักงานในคอลเซ็นเตอร์ โดยมีสิทธิและสวัสดิการเท่าเทียมกับพนักงานประจำปกติ 

ธุรกิจจัดจำหน่ายโทรศัพท์เคลื่อนที่และซิมการ์ด

บริษัท ไวร์เลส ดีไวซ์ ซัพพลาย จำกัด (ดับบลิวดีเอส) (ถือหุ้นร้อยละ 99.99)
ดำเนินธุรกิจจัดจำหน่ายโทรศัพท์เคลื่อนที่และอุปกรณ์โทรคมนาคม ซิมการ์ดและบัตรเติมเงิน
โดยโทรศัพท์เคลื่อนที่และอุปกรณ์โทรคมนาคมจำหน่ายให้ทั้งผ่านตัวแทนจำหน่ายโดยทั่วไป
และให้แก่ลูกค้าของเอไอเอส ซิมการ์ด
และบัตรเติมเงินของเอไอเอสจำหน่ายผ่านร้านเทเลวิซที่เป็นระบบแฟรนไชน์ซึ่งมีจำนวนมากกว่า
350 สาขา ผ่านร้านเทเลวิซเอ็กเพรสที่มีสาขาย่อยมากกว่า 280 แห่ง
และผ่านตัวแทนจำหน่ายทั่วไป 10,000 สาขา

บริษัท โมบาย ฟรอม แอดวานซ์ จำกัด (เอ็มเอฟเอ) (ถือหุ้นร้อยละ 99.99)
ปัจจุบันไม่ได้ดำเนินธุรกิจ

ธุรกิจให้บริการชำระค่าสินค้าและบริการผ่านโทรศัพท์เคลื่อนที่

บริษัท แอดวานซ์ เอ็มเปย์ จำกัด (เอเอ็มพี) (ถือหุ้นร้อยละ 99.99) เป็นธุรกิจให้บริการชำระสินค้าและบริการผ่านโทรศัพท์เคลื่อนที่แทนการใช้เงินสด หรือบัตรเครดิต (Mobile payment) เอเอ็มพี ได้รับอนุญาตจาก ธนาคารแห่งประเทศไทย (ธปท.) ให้ประกอบธุรกิจให้บริการชำระค่าสินค้า และบริการผ่านโทรศัพท์เคลื่อนที่แทนการใช้เงินสดหรือ บัตรเครดิต ภายใต้ชื่อ “เอ็มเปย์ (mPAY)” ซึ่งเพิ่มความสะดวกและปลอดภัย แก่ลูกค้า เอไอเอส ในการทำธุรกรรมทางการเงินผ่านโทรศัพท์เคลื่อนที่ ครอบคลุมธุรกรรมทางการเงินทั่วไปตั้งแต่ใช้เอ็มเปย์ ซื้อสินค้า online ชำระค่าบริการโทรศัพท์เคลื่อนที่ เติมเงินระบบ วัน-ทู-คอล! และชำระค่าสินค้าและบริการต่างๆ

บริษัท แอดวานซ์ เมจิคการ์ด จำกัด (เอเอ็มซี) (ถือหุ้นร้อยละ 99.99) ทำธุรกิจจัดจำหน่ายบัตรเติมเงินแทนเงินสด (Cash Card) 

อื่นๆ

บริษัท แอดวานซ์ ไวร์เลส เน็ทเวอร์ค จำกัด (เอดับบลิวเอ็น) (ถือหุ้นร้อยละ 99.99)
ให้บริการโทรคมนาคม บริการโครงข่ายโทรคมนาคม และบริการระบบคอมพิวเตอร์
โดยปัจจุบันได้รับใบอนุญาตให้บริการอินเตอร์เน็ต (ISP) แบบที่ 1
และใบอนุญาตให้บริการโทรคมนาคมแบบที่ 3 โดยเอดับบลิวเอ็น มีบริษัทย่อย 2 บริษัทคือ บริษัท
โมบาย บรอดแบนด์ บิสซิเนส จำกัด และบริษัท แอดวานซ์ โมบาย บรอดแบนด์ จำกัด

โครงสร้างบริษัทฯ และบริษัทในเครือ

ในปี 2552 คณะกรรมการบริษัท ได้อนุมัติให้จัดตั้งบริษัทย่อยเพิ่มเติม 4 บริษัท ได้แก่ บริษัท โมบาย
บรอดแบนด์ บิสซิเนส จำกัด, บริษัท แอดวานซ์ โมบาย บรอดแบนด์ จำกัด, บริษัท ไอ โซน จำกัด
และบริษัท แฟกซ์ ไลท์ จำกัด เพื่อรองรับธุรกิจในอนาคต ณ วันที่ 8 มกราคม 2553
โครงสร้างของบริษัทฯ และบริษัทย่อย มีโครงสร้างการถือหุ้นดังแสดงในแผนภาพดังนี้

+------------------------+-----------------------------------+--------+
| บริษัท                   | ลักษณะการประกอบกิจการ               | สัด     |
|                        |                                   | ส่วนที่ถือ |
+========================+===================================+========+
| บริษัท ดิจิตอล โฟน จำกัด    | ให้บริการโทรศัพท์เคลื่อนที่ ระบบ 1800 MHz | 98.55% |
| (ดีพีซี)                  |                                   |        |
+------------------------+-----------------------------------+--------+
| บริษัท แอดวานซ์           | ให้บริก                             | 51.00% |
| ดาต้าเน็ทเวอร์ค           | ารการสื่อสารข้อมูลผ่านเครือข่ายสายโทรศัพท์ |        |
| คอมมิวนิเคชั่นส์ จำกัด       | และสาย Optical Fiber              |        |
| (เอดีซี) ^(1/)           |                                   |        |
+------------------------+-----------------------------------+--------+
| บริษัท แอดวานซ์           | ให้บริการศูนย์ให้ข่าวสารทางโทรศัพท์       | 99.99% |
| คอนแท็คเซ็นเตอร์ จำกัด     |                                   |        |
| (เอซีซี)                 |                                   |        |
+------------------------+-----------------------------------+--------+
| บริษัท โมบาย ฟรอม        | ปัจจุบันไม่ได้ดำเนินธุรกิจ                | 99.99% |
| แอดวานซ์ จำกัด           |                                   |        |
| (เอ็มเอฟเอ)             |                                   |        |
+------------------------+-----------------------------------+--------+
| บริษัท แอดวานซ์ เอ็มเปย์    | ให้บริการ                           | 99.99% |
| จำกัด (เอเอ็มพี)          | ชำระค่าสินค้าหรือบริการผ่านโทรศัพท์เคลื่อนที่ |        |
+------------------------+-----------------------------------+--------+
| บริษัท แอดวานซ์ เมจิคการ์ด  | จัดจำหน่ายบัตรแทนเงินสด (Cash card)   | 99.99% |
| จำกัด (เอเอ็มซี)          |                                   |        |
+------------------------+-----------------------------------+--------+
| บริษัท เอไอเอ็น โกลบอลคอม | ให้บริการโทรศัพท์ระหว่างประเทศ         | 99.99% |
| จำกัด (เอไอเอ็น)         |                                   |        |
+------------------------+-----------------------------------+--------+
| บริษัท ซุปเปอร์ บรอดแบนด์   | ให้บริการ                           | 99.99% |
| เน็ทเวอร์ค จำกัด          | โทรคมนาคมและบริการโครงข่ายโทรคมนาคม |        |
| (เอสบีเอ็น)              | เช่นบริการอินเทอร์เน็ต (ISP)           |        |
|                        | บริการอินเทอร์เน็ตร                   |        |
|                        | ะหว่างประเทศและบริการชุมสายอินเทอร์เน็ต |        |
|                        | บริการโครงข่ายโทรคมนาคมระหว่างประเทศ |        |
|                        | (IPLC & IP VPN)                   |        |
|                        | บริการเสียงผ่านเครือข่ายอินเทอร์เน็ต      |        |
|                        | บริการโทรทัศน์ผ่านเครือข่ายอินเทอร์เน็ต    |        |
+------------------------+-----------------------------------+--------+
| บริษัท ไวร์เลส ดีไวซ์       | นำเข้า และจัดจำหน่ายโทรศัพท์เคลื่อนที่     | 99.99% |
| ซัพพลาย จำกัด            | อุปกรณ์โทรคมนาคม                    |        |
| (ดับบลิวดีเอส)            |                                   |        |
+------------------------+-----------------------------------+--------+
| บริษัท แอดวานซ์ ไวร์เลส    | ให้บริการโทรคมนาคม                  | 99.99% |
| เน็ทเวอร์ค จำกัด          | บริการโครงข่ายโทรคมนาคม             |        |
| (เอดับบลิวเอ็น)           | และบริการระบบคอมพิวเตอร์             |        |
|                        | ปัจจุบันได้รับใบอนุญาตให้บริการอินเทอร์เน้ต  |        |
|                        | (ISP) แบบที่ 1                      |        |
|                        | และใบอนุญาตให้บริการโทรคมนาคม แบบที่ 3 |        |
|                        | จาก กทช.                          |        |
+------------------------+-----------------------------------+--------+
| บริษัท โมบาย บรอดแบนด์    | ปัจจุบันยังไม่เริ่มดำเนินธุรกิจ             | 99.99% |
| บิสซิเนส จำกัด (เอ็มบีบี)    |                                   |        |
| ^(2/)                  |                                   |        |
+------------------------+-----------------------------------+--------+
| บริษัท แอดวานซ์ โมบาย     | ปัจจุบันยังไม่เริ่มดำเนินธุรกิจ             | 99.99% |
| บรอดแบนด์ จำกัด (เอเอ็มบี) |                                   |        |
| ^(3/)                  |                                   |        |
+------------------------+-----------------------------------+--------+
| บริษัท ไอ โซน จำกัด       | พัฒนาระบบข้อมูลสารสนเทศ (IT)         | 99.97% |
| (ไอแซด) ^(4/)          | และบริการรวบรวมข้อมูลบนโทรศัพท์เคลื่อนที่  |        |
|                        | (Content Aggregator)              |        |
|                        |                                   |        |
|                        | ปัจจุบันยังไม่เริ่มดำเนินธุรกิจ             |        |
+------------------------+-----------------------------------+--------+
| บริษัท แฟกซ์ ไลท์ จำกัด     | จัดหา และ/หรือ ให้เช่า ที่ดิน อาคาร      | 99.97% |
| (เอฟแอล) ^(5/)         | และสิ่งอำนวยความสะดวกต่างๆ           |        |
|                        | ที่จำเป็นต่อการประกอบธุรกิจโทรคมนาคม    |        |
|                        |                                   |        |
|                        | ปัจจุบันยังไม่เริ่มดำเนินธุรกิจ             |        |
+------------------------+-----------------------------------+--------+

^(1/) ถือหุ้นโดยทางอ้อมผ่าน บริษัท ดิจิตอล โฟน จำกัด

^(2/) บริษัท โมบาย บรอดแบนด์ บิสซิเนส จำกัด ได้จดทะเบียนจัดตั้งบริษัทกับกระทรวงพาณิชย์
เมื่อวันที่ 14 ตุลาคม 2552

^(3/) บริษัท แอดวานซ์ โมบาย บรอดแบนด์ จำกัด ได้จดทะเบียนจัดตั้งบริษัทกับกระทรวงพาณิชย์
เมื่อวันที่ 19 ตุลาคม 2552

^(4/) บริษัท ไอ โซน จำกัด ได้จดทะเบียนจัดตั้งบริษัทกับกระทรวงพาณิชย์ เมื่อวันที่ 8 มกราคม
2553

^(5/) บริษัท แฟกซ์ ไลท์ จำกัด ได้จดทะเบียนจัดตั้งบริษัทกับกระทรวงพาณิชย์ เมื่อวันที่ 8
มกราคม 2553

[]

[]

[TABLE]

3.4 เป้าหมายการดำเนินธุรกิจใน 3-5 ปี

ตลาดการสื่อสารผ่านโทรศัพท์เคลื่อนที่ในประเทศไทยใกล้ถึงจุดอิ่มตัวจากอัตราการจดทะเบียนใช้บริการต่อจำนวนประชากรที่ใกล้เคียงร้อยละ
100 โดยเฉพาะบริการการสื่อสารผ่านทางเสียง
ในขณะเดียวกันบริการด้านข้อมูลกลับกลายเป็นปัจจัยใหม่ที่สำคัญที่ผลักดันการเติบโตของรายได้จากกระแสความนิยมของสังคมเครือข่าย
(Social Networking) เช่น การส่งข้อความตอบโต้ (Chat) และเฟสบุ๊คที่โด่งดังไปทั่วโลก
รวมทั้งโทรศัพท์เคลื่อนที่แบบสมาร์ทโฟน หรือเครื่องเน็ตบุ๊คที่มีราคาลดลงและมีคุณสมบัติดีมากขึ้นนั้น
ก็เป็นอีกปัจจัยหนึ่งในการเพิ่มจำนวนผู้ใช้บริการข้อมูลไร้สาย
และปริมาณการใช้งานซึ่งเป็นการสร้างโอกาสให้บริการด้านข้อมูลเติบโตมากขึ้น
อีกปัจจัยหนึ่งคือยังมีประชากรจำนวนมากแม้กระทั่งในเขตเมืองที่ยังไม่สามารถเข้าถึงอินเทอร์เน็ตความเร็วสูง
ความสามารถของเทคโนโลยีไร้สายอย่าง 3G
จึงมีโอกาสสำคัญที่จะเติบโตโดยจับกลุ่มเป้าหมายที่ขาดแคลนการเข้าถึงอินเทอร์เน็ตได้

ในปี 2552 สัดส่วนการใช้บริการข้อมูลของโทรศัพท์เคลื่อนที่อยู่ที่ประมาณร้อยละ 17
ของรายได้จากการให้บริการ ซึ่งเติบโตจากเดิมที่สัดส่วนร้อยละ 13 ในปี 2551
ลูกค้าเริ่มที่จะรับรู้และปรับตัวกับการใช้บริการข้อมูลไร้สายจากความสามารถในการใช้งานแบบเคลื่อนที่
ในปี 2551 มีประชากรผู้ใช้งานอินเทอร์เน็ตความเร็วสูงผ่านโทรศัพท์พื้นฐานเพียง 13.5
ล้านคนจากจำนวนประชากรทั้งหมดประมาณ 65 ล้านคน
หรือคิดเป็นอัตราจำนวนผู้ใช้งานต่อประชากรทั้งหมดที่ร้อยละ 21 ในขณะที่ปี 2552
มีผู้ลงทะเบียนใช้บริการอินเทอร์เน็ตความเร็วสูงผ่านโทรศัพท์พื้นฐานเพิ่มขึ้นมาอยู่ที่ประมาณ 20
ล้านคนเพิ่มขึ้นกว่าเท่าตัวจากปีที่แล้ว แสดงถึงความต้องการใช้งานอินเทอร์เน็ตความเร็วสูง
อย่างไรก็ดี
ประชากรที่ใช้งานอินเทอร์เน็ตบางส่วนไม่สามารถเข้าถึงการใช้งานอินเทอร์เน็ตความเร็วสูงจากสาธารณูปโภคที่ยังไม่รองรับ
บางส่วนมีโอกาสได้ใช้งานอินเทอร์เน็ตเพียงที่ทำงานหรือโรงเรียนเท่านั้น
ซึ่งเป็นช่องว่างที่การสื่อสารข้อมูลแบบไร้สายสามารถตอบสนองได้ นอกจากนี้
อัตราผู้ใช้งานอินเทอร์เน็ตความเร็วสูงที่ยังต่ำอยู่สำหรับประเทศไทยเมื่อเปรียบเทียบกับประเทศอื่นในภูมิภาคแล้ว
ทำให้มีโอกาสที่จะเพิ่มจำนวนผู้ใช้งานอินเทอร์เน็ตความเร็วสูงให้มากขึ้นกว่าเดิม เอไอเอส
มีแนวทางที่จะใช้เทคโนโลยีไร้สายกับโอกาสทางธุรกิจด้านข้อมูลดังกล่าว
อันเป็นการสอดคล้องกับกระแสที่เกิดขึ้นในโลกทั่วไป
และยังเป็นการลดช่องว่างเรื่องความไม่ทั่วถึงของการใช้บริการอินเทอร์เน็ตความเร็วสูงทางสายโทรศัพท์พื้นฐานโดยเฉพาะพื้นที่ชนบท
ซึ่งการลงทุนสายโทรศัพท์ที่รองรับอินเทอร์เน็ตความเร็วสูงเป็นไปได้ยาก

ในระยะยาวนั้น เอไอเอส มองเห็นถึงประโยชน์ในการใช้คลื่นความถี่ทั้ง 900 เมกะเฮิรตซ์
ที่ดำเนินการอยู่ในปัจจุบันและ 2,100 เมกะเฮิรตซ์
ที่จะมีการจัดสรรขึ้นในอนาคตร่วมกันและใช้จุดดีของแต่ละเทคโนโลยี
ของแต่ละคลื่นความถี่มาผสมผสานกันเพื่อสรรค์สร้างบริการสำหรับลูกค้าที่ดีที่สุด
อีกทั้งจะทำให้การลงทุนมีประสิทธิภาพดีกว่า เนื่องจากคุณสมบัติของคลื่น 900 เมกะเฮิรตซ์
ให้พื้นครอบคลุมมากกว่าซึ่งเป็นสิ่งสำคัญในพื้นที่ชนบท ทั้งนี้
การลงทุนและรูปแบบทางธุรกิจนั้นจะขึ้นอยู่กับเงื่อนไขของสัญญา และ/หรือ
ใบอนุญาตเพราะปัจจุบันคลื่น 900 เมกะเฮิรตซ์ ขึ้นอยู่กับสัญญาแบบสร้าง-โอน-ดำเนินงาน
ในขณะที่คลื่น 2,100 เมกะเฮิรตซ์ จะเป็นการให้ใบอนุญาตใหม่โดย
คณะกรรมการกิจการโทรคมนาคมแห่งชาติ (กทช.)
และด้วยประสบการณ์ในการบริหารจัดการเครือข่ายสอง เครือข่ายพร้อมกันของ เอไอเอส
ในปัจจุบัน ทำให้บริษัทฯ
เชื่อมั่นที่จะบริหารจัดการคลื่นทั้งสองความถี่ได้อย่างมีประสิทธิภาพและส่งมอบบริการที่มีคุณภาพให้กับลูกค้า

เอไอเอส
ได้เตรียมการและพร้อมสำหรับแนวธุรกิจสื่อสารไร้สายแห่งอนาคตด้วยการสร้างสรรค์บริการด้านการสื่อสารที่ครอบคลุมเริ่มตั้งแต่
โครงข่ายใยแก้วนำแสงความเร็วสูง การเชื่อมต่อข้อมูลกับต่างประเทศ
จนถึงบริการอย่างธนาคารผ่านโทรศัพท์เคลื่อนที่
การเตรียมพร้อมเหล่านี้เป็นพื้นฐานอันมั่นคงให้กับบริษัทฯ ที่จะก้าวเข้าสู่ยุคของธุรกิจ 3G
และในขณะเดียวกันนั้น บริษัทฯ
ยังคงสร้างสรรค์บริการอย่างต่อเนื่องเพื่อตอบสนองความต้องการของลูกค้าที่ดีกว่าโดยเฉพาะในผลิตภัณฑ์สมาร์ทโฟนอย่างแบล็คเบอร์รี่
ซึ่งบริการเสริมและเนื้อหาเป็นสิ่งสำคัญเช่นกัน โดย เอไอเอส
ได้เตรียมพร้อมและผนวกเข้าไปในบริการเพื่อสร้างให้ห่วงโซ่คุณค่าของบริการจากบริษัทสมบูรณ์แบบมากที่สุด
ความร่วมมือจากพันธมิตรทางธุรกิจที่มีความเชี่ยวชาญในด้านบริการเสริมและเนื้อหาผนวกกับเครือข่ายที่ครอบคลุมและฐานลูกค้าที่มีมากกว่าจะช่วยให้ให้บริษัทฯ
สามารถรักษาโอกาสทางธุรกิจด้านข้อมูลไว้ได้

ในปี 2552 นี้ หน่วยงานกำกับดูแลกิจการโทรคมนาคมของประเทศ หรือ กทช.
ได้มีความคืบหน้าในการออกร่างประกาศรายละเอียดของการให้ใบอนุญาตประกอบกิจการ 3G
โดยใช้ในการรับฟังความคิดเห็นสาธารณะ เงื่อนไขต่างๆ ได้ถูกระบุในร่างประกาศดังกล่าว
ทำให้ผู้มีส่วนได้ส่วนเสียได้เข้าใจถึงภาพเบื้องต้นของประกอบกิจการ 3G ในอนาคตอันใกล้นี้
เอไอเอส
ได้ศึกษาและเตรียมความพร้อมแล้วทั้งด้านการปฏิบัติการและด้านการเงินสำหรับการขอใบอนุญาต 3G
อย่างไรก็ตาม ยังมีความไม่แน่นอนในเรื่องการออกใบอนุญาต 3G จาก กทช. ว่าจะมีขึ้นเมื่อใด

นอกจากกระแสของการให้บริการด้านข้อมูลและเรื่อง 3G แล้ว บริษัทฯ
จะยังคงเป้าหมายในการรักษาสัดส่วนรายได้ของบริการเสียงในตลาดไว้
และจะมุ่งทำตลาดบริการเสียงเพิ่มเติมในพื้นที่ภาคเหนือ และภาคตะวันออกเฉียงเหนือที่กำลังเติบโต
และยังไม่อิ่มตัวนัก โปรโมชั่นใหม่ และโปรแกรมในการสร้างความสัมพันธ์ และรักษาลูกค้าอย่าง
“เซเรเนด”
จะยังคงเป็นเครื่องมือในการรักษาลูกค้าปัจจุบันและดึงดูดลูกค้ารายใหม่เพื่อสร้างประสบการณ์พิเศษ
และประโยชน์ที่ได้รับจริงในทางปฏิบัติจากโครงข่ายที่มั่นคง ครอบคลุมและมีประสิทธิภาพ